|  |
| --- |
| **RAZPIS TEKMOVANJA IZ ZNANJA ANGLEŠČINE** **ZA DIJAKE 3. IN 4. LETNIKA SREDNJIH ŠOL**  |

**Slovensko društvo učiteljev angleškega jezika IATEFL Slovenia** razpisuje tekmovanje iz znanja angleščine za dijake 3. in 4. letnika srednjih šol za šolsko leto 2024/2025. Pravilnik, ki to tekmovanje natančno ureja, je objavljen na spletni strani IATEFL Slovenia (*www.iatefl.si*). Vabimo vas, da si ga podrobneje ogledate. Skrbnik tekmovanja znotraj društva je Državna tekmovalna komisija za tekmovanje iz znanja angleščine za dijake 3. in 4. letnika.

1. **TEKMOVALNE KATEGORIJE**

**1.1 TRETJI LETNIK**

Tekmovanje za dijake 3. letnika poteka **v treh kategorijah:**

**A** – za tekmovalce tretjih letnikov, ki se učijo angleščine kot prvega tujega jezika (devet ali več let učenja) in obiskujejo katerokoli gimnazijo ter za tekmovalce tretjih letnikov, ki so več kot eno leto bivali na angleško govorečem področju in tiste, ki so v oddelkih mednarodne mature;

**B** –za tekmovalce tretjih letnikov, ki se učijo angleščine kot prvega tujega jezika (devet ali več let učenja) in obiskujejo katerokoli strokovno šolo, ki se zaključi s poklicno maturo. V tej kategoriji se tekmovanja lahko udeležijo tudi tekmovalci 1. letnika PTI programov strokovnih šol, ki se učijo angleščine kot prvega tujega jezika (devet ali več let učenja) in ki izobraževanje zaključijo s poklicno maturo.

**C** – za tekmovalce tretjih letnikov, ki se učijo angleščine kot drugega tujega jezika (3 leta učenja).

Tekmovanje v določeni kategoriji bo izvedeno le, če bo prijavljenih vsaj 25 dijakov.

* 1. **ČETRTI LETNIK**

Tekmovanje za dijake 4. letnika poteka **v treh kategorijah:**

**A** – za tekmovalce četrtih letnikov, ki se učijo angleščine kot prvega tujega jezika (deset ali več let učenja) in obiskujejo katerokoli gimnazijo ter za tekmovalce četrtih letnikov, ki so več kot eno leto bivali na angleško govorečem področju in tiste, ki so v oddelkih mednarodne mature;

**B** –za tekmovalce četrtih letnikov, ki se učijo angleščine kot prvega tujega jezika (deset ali več let učenja) in obiskujejo katerokoli strokovno šolo, ki se zaključi s poklicno maturo. V tej kategoriji se tekmovanja lahko udeležijo tudi tekmovalci 2. letnika PTI programov strokovnih šol, ki se učijo angleščine kot prvega tujega jezika (deset ali več let učenja) in ki izobraževanje zaključijo s poklicno maturo.

**C** – za tekmovalce četrtih letnikov, ki se učijo angleščine kot drugega tujega jezika (4 leta učenja).

Tekmovanje v določeni kategoriji bo izvedeno le, če bo prijavljenih vsaj 25 dijakov.

Šole same presodijo, na kakšen način bodo izbrale dijake, ki jih bodo poslale na regijsko tekmovanje. Vsaka šola sme na tekmovanje prijaviti neomejeno število dijakov. Dijaki, katerih materni jezik je angleščina, se tekmovanja ne morejo udeležiti. Dijaki in starši ob prijavi na tekmovanje izjavijo, da dijakov materni jezik ni angleščina.

1. **SODELOVANJE UČITELJEV –** **MENTORJEV**

**Vsakih 10 dijakov**, ki se s posamezne šole udeležijo regijskega ali državnega tekmovanja, **mora spremljati en učitelj**, ki bo sodeloval pri izvedbi oz. nadzoru tekmovanja, ne glede na to, ali je ta učitelj član društva IATEFL Slovenia ali ne.

**Dijaki, ki pridejo na tekmovanje brez spremljevalnega učitelja, se tekmovanja ne morejo udeležiti.**

1. **REGIJSKO TEKMOVANJE**

Regijsko tekmovanje bo potekalo **v torek, 4. 2. 2024** ob **15.00**,v spletni izvedbi preko informacijskega strežnika DMFA na matičnih šolah tekmovalcev. Prosimo, da se nadzorni učitelji v nadzorno spletno učilnico prijavijo najkasneje 15 minut pred začetkom tekmovanja. Natančnejša navodila bodo učiteljem mentorjem posredovana po elektronski pošti pred samim tekmovanjem.

Regijsko tekmovanje bo razdeljeno na tri dele:

**1. del** – **bralno razumevanje**

**2. del** – **poznavanje in raba jezika**\*,

**3. del – kultura**.

Dijaki bodo imeli za reševanje nalog na voljo do **60 minut**. Za tematski sklop za 3. del je bilo za vse tekmovalce izbrano **literarno delo pisatelja Oscarja Wilda *The Picture of Dorian Gray****.*

\* Na regijski stopnji rabe jezika ne bomo preverjali z nalogami tipa *key word transformation* in *error correction*.

**4. DRŽAVNO TEKMOVANJE**

Državno tekmovanje bo potekalo **v sredo,** **26. 3. 2025**,ob **15.00** na šoli gostiteljici, o kateri boste učitelji mentorji obveščeni naknadno preko sistema DMFA.

Prosimo, da se dijaki zberejo na šoli **vsaj 15 minut** pred pričetkom tekmovanja.

Državno tekmovanjebo razdeljeno na tri dele:

**1. del** – **slušno razumevanje** [do 20 minut],

**2. del** – **poznavanje in** **raba jezika** [do 30 minut]

**3. del** – **pisno sporočanje** (daljši pisni sestavek – esej) [do 60 minut]

Dijaki bodo imeli za reševanje nalog na voljo do **110 minut**. Predlagani časi reševanja bodo navedeni v tekmovalni poli. Med 2. in 3. delom bo **10-minutni odmor**.

Pri pisanju eseja dijaki ne bodo smeli uporabljati slovarjev.

Dijakov, ki so se uvrstili na državno tekmovanje, ni potrebno ponovno prijavljati.

1. **DIJAKI S POSEBNIMI POTREBAMI**

Mentorji, ki želijo na tekmovanje prijaviti dijake s posebnimi potrebami TAKOJ ob prijavi, **vendar najkasneje v 10. dneh po odprtju prijav na strežniku DMFA**, stopijo v stik s koordinatorjem tekmovanja, za potrebe usklajevanja tehničnih prilagoditev samega tekmovanja v skladu s specifičnimi potrebami dijaka. (Glej 18. člen Pravilnika o tekmovanju.)

1. **FINANČNI POGOJI IN PRIJAVE**

Po sklepu Upravnega odbora društva IATEFL Slovenia prijavnina za šolsko leto 2024/2025 za posameznega tekmovalca znaša **12 EUR** oz. **5 EUR** za šole, ki so bodisi institucionalne članice društva društva IATEFL Slovenia, bodisi za dijake, katerih mentorji so individualni člani društva. Šole oz. učitelje vljudno vabimo k včlanitvi v društvo, saj so s tem upravičeni do nižje prijavnine. Tekmovanje bo predvidoma sofinancirano iz javnih sredstev.

Učitelji mentorji **prijavite dijake preko strežnika DMFA**. Prijave na tekmovanje bodo odprte od **1. 12. 2024** do **1. 2. 2025 do 17. ure**. Mentorje naprošamo, da rok vestno upoštevajo. **Naknadne ali zamujene prijave ne bodo upoštevane**.

**Za pravilnost vnesenih podatkov odgovarja mentor oz. šola.** **Društvo IATEFL Slovenia zaradi varovanja osebnih podatkov v sistemu DMFA ne more spreminjati osebnih podatkov dijakov ali mentorjev.**

Za vse informacije sva vam na voljo koordinatorica tekmovanja za 3. letnik Maja Osterman in koordinatorica tekmovanja za 4. letnik Marija Sedmak na el. Naslovih maja.osterman@iatefl.si ter marija.sedmak*@iatefl.si*. Pri morebitnih vprašanjih prosimo, da kontaktirate obe.

Veselimo se vašega sodelovanja in vas lepo pozdravljamo.

Maja Osterman, prof. ang., l.r. Barbara Lukač Patarčec, prof. ang., l.r.

 koordinatorica tekmovanja za 3. letni predsednica društva IATEFL Slovenia



mag. Marija Sedmak, prof. nem. in ang.,l.r.

koordinatorica tekmovanja za 4. letnik

|  |  |
| --- | --- |
|  |   |

Ljubljana, 28. 8. 2024